Komisijos reglamentas (EEB) Nr. 1516/79
1979 m. liepos 19 d.
iš dalies keičiantis Reglamentą (EEB) Nr. 1119/79, nustatantį specialiąsias nuostatas dėl importo licencijų sėkloms sistemos įgyvendinimo
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1971 m. spalio 26 d. Tarybos reglamentą (EEB) Nr. 2358/71 dėl bendro sėklos rinkos organizavimo [1] su paskutiniais pakeitimais, padarytais Reglamentu (EEB) Nr. 234/79 [2], ypač į jo 4 straipsnio 2 dalį,
kadangi Komisijos reglamente (EEB) Nr. 1119/79 [3] reikalaujama, kad paraiškoje ir importo licencijoje būtų nurodyta kilmės šalis; kadangi dėl dabartinės šios nuostatos redakcijos gali kilti išaiškinimo sunkumų; kadangi dėl to reikėtų paaiškinti, kad ši nuoroda siejama tik su įpareigojimu importuoti tos nurodytos valstybės, kuri nėra narė, kilmės produktą;
kadangi šiame reglamente numatytos priemonės atitinka Sėklos vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EEB) Nr. 1119/79 4 straipsnis iš dalies keičiamas taip:
"Paraiškos 14 skirsnyje ir importo licencijoje nurodoma kilmės šalis. Licencija siejama su įsipareigojimu importuoti tos nurodytos šalies kilmės produktus."
2 straipsnis
Šis reglamentas įsigalioja trečią dieną po jo paskelbimo Europos Bendrijų oficialiajame leidinyje.
Jis taikomas nuo 1979 m. liepos 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1979 m. liepos 19 d.